- Alexandru Mitriţă a fost în extaz după ce a marcat al 9-lea gol al sezonului
- Mitriţă, decisiv în derby
Universitatea Craiova – Rapid 1-1. Alexandru Mitriţă şi Hromada au marcat golurile derby-ului din Băniei. Echipa lui Bergodi a ajuns la 12 puncte în spatele liderului FCSB.
Alexandru Mitriţă a fost în extaz după ce a marcat al 9-lea gol al sezonului şi a spus că Universitatea Craiova va lupta până la capăt pentru atingerea obiectivelor.
Alexandru Mitriţă, în extaz după golul marcat cu Rapid
"Este cel mai bun sezon al meu, sunt bucuros că am reuşit să fac acest sezon la echipa mea. Luptăm până la capăt şi sper să luăm cât mai multe puncte. Nu m-am simţit bine de la meciul la Petrolul, am o durere la aductori. Ne va aştepta un meci greu, dar am încredere în echipă. Nu vreau să vorbesc despre ei. Suntem într-un moment bun, chiar dacă am luat doar un punct", a spus Alexandru Mitriţă la digisport.ro.
Universitatea Craiova – Rapid 1-1. Echipa lui Bergodi, pas greşit în lupta la titlu. FCSB s-a distanţat la 12 puncte
Universitatea Craiova – Rapid 1-1. Echipa lui Bergodi a pierdut două puncte mari în lupta la titlu cu FCSB. Înaintea derby-ului de la finalul săptămânii, FCSB are un avans de 12 puncte în frntea clasamentului.
Alexandru Mitriţă a deschis scorul la Craiova, cu o execuţie din interiorul careului. Rapid a egalat în a doua repriză prin Hromada.
Gazdele au marcat primele la Craiova, în minutul 30, atunci când Bancu a centrat de pe partea stângă, iar Alexandru Mitriţă a fost omul potrivit la locul potrivit catapultând balonul în plasă. În startul reprizei secunde tot Mitriţă a ratat o şansă uriaşă, în minutul 47, trimiţând puţin pe lângă poartă la o greşeală a defensivei giuleştene. După numai două minute Hromada a egalat, înscriind primul său gol pentru Rapid, din faţa porţii, la pasa lui Ermal Krasniqi.
Meciul s-a încheiat la egalitate, 1-1 şi înaintea ultimei etape din sezonul regular Rapid e pe locul secund, cu 52 de puncte, la 12 puncte distanţă de liderul FCSB. Universitatea Craiova ocupă locul al patrulea, cu 46 de puncte.